Samsung bekræfter: Sætter prisen ned på Galaxy S6 og S6 Edge

Samsung Danmark har netop bekræftet, at de nu sætter prisen ned på deres topmodel i Danmark. Priserne falder imellem 7 og 10%, og de nye priser ser derfor sådan ud:

| Vejl Udsalgspris | Ny Vejl Udslagspris fra 1/8
S6 Edge 64GB | 7.499,00 | 6.999,00
S6 Edge 32GB | 6.499,00 | 5.999,00
S6 64 GB | 6.499,00 | 5.999,00
S6 32 GB | 5.499,00 | 4.999,00

Reelt set kan prisen faktisk falde endnu mere når prisfaldene når ud i butikkerne. I nogle tilfælde vil S6 og S6 Edge falde med helt op til 1.000 kr. i løbet af de nærmeste dage.

Læs vores test af Galaxy S6 Edge her.

Salgstal har været skuffende

Nedsættelsen af priserne kommer efter at Samsung har måttet se deres salgstal på topmodellen ligge en del under, hvad der var forventet – især fordi Samsung havde undervurderet fordelingen af de to forskellige modeller, S6 og S6 Edge; Edge er meget mere populær end den koreanske producent havde regnet med, og eftersom den er væsentlig sværere at producere har Samsung haft ganske betragtelige flaskehalse, hvilket har resulteret i svigtende salg.

Samsung bekræfter: Sætter prisen ned på Galaxy S6 og S6 Edge